《题太常少卿陈公锡草堂》
明代·柯潜

白首归田荷宠荣，风流谁似太常卿。烟霞深处开新业，鸥鹭群中觅旧盟。

溪溜寒声和梦杳，山分晴翠入诗清。客来懒问人间事，呼取芳樽对月明。

作者简介：柯潜（1423—1473）明状元。字孟时，号竹岩，莆田城厢区灵川镇柯朱村人。生于明成祖永乐二十一年，卒于宪宗成化九年，年五十一岁。性高介，邃于文学。